Toshkent viloyatining Oqqo‘rg‘on tumanida mudhish jinoyat yuz berdi. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar qilmoqda. Ma’lum bo‘lishicha, 29 aprel kuni soat 23.30larda, B.Yu. va A.B. mast holda Vatanparvar ko‘chasida o‘zaro janjal oqibatida Bo‘ka tumanida yashagan R.E.ning boshi va badanining turli joylariga urib-tepib jarohat yetkazayotganlarida, ularni ajratmoqchi bo‘lgan, Z.T.ni ham urib-tepib jarohat yetkazganlar. Natijada R.E. kasalxonaga keltirilganida vafot etgan. B.Yu. va A.B. qo‘lga olingan.